text: Video: Cykelryttere fra Australien til Aabenraa
  05 juli 2014 kl. 14.09
  25 australiere er taget hele vejen til Aabenraa fra landet, "Down under" for at cykle under velgørenhedens faner til Paris.
  
  Traditionen tro markerede Team Rynkeby lørdag Tour de France-starten med at trille mod Paris. Men i år er en række australske cykelryttere for første gang med.
  Manden bag dét hold er en tidligere sønderjyde, Bjarne Kragh, der nu er bosat i Australiens hovedstad, Canberra. Han har samlet 24 landsmænd til et rent australsk hold, som den næste uge skal lære af Team Rynkeby (varighed: 0:18 minutter):
  De 25 ryttere cykler til Paris under navnet Team Rynkeby Canberra
  Hele Team Rynkeby består i år af i alt 1.153 motionscykelryttere og 285 hjælpere fordelt på 26 lokale hold fra henholdsvis Danmark, Sverige, Finland, Norge, Færøerne og Australien.
  Igennem sponsorer samler Team Rynkeby penge ind til børn med kræft og deres familier.
  